Document ID: 32002R1998

Κανονισμός (ΕΚ) αριθ. 1998/2002 της Επιτροπής
της 8ης Νοεμβρίου 2002
για τροποποίηση του κανονισμού (ΕΚ) αριθ. 902/2002 όσον αφορά τα στοιχεία της υπηρεσίας ελέγχου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 545/2002(2), και ιδίως το άρθρο 10,
Εκτιμώντας τα ακόλουθα:
(1) Ο κανονισμός (ΕΚ) αριθ. 902/2002 της Επιτροπής της 30ής Μαΐου 2002, για την αναγνώριση των εργασιών ελέγχου της τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών οι οποίοι διενεργούνται στη Δημοκρατία της Τσεχίας πριν από την εισαγωγή στην Ευρωπαϊκή Κοινότητα(3), καθορίζει λεπτομερώς τα στοιχεία της υπηρεσίας ελέγχου που είναι επιφορτημένη με τη διεξαγωγή των εν λόγω ελέγχων, στην συγκεκριμένη περίπτωση η τσεχική υπηρεσία επιθεώρησης γεωργικών προϊόντων και τροφίμων.
(2) Οι τσεχικές αρχές ενημέρωσαν την Επιτροπή ότι, στο πλαίσιο του τσεχικού νόμου αριθ. 146/2002 της 20ής Μαρτίου 2002, το όνομα και τα στοιχεία της υπηρεσίας ελέγχου θα τροποποιηθούν, από την 1η Ιανουαρίου 2003. Πρέπει συνεπώς να τροποποιηθεί το παράρτημα του κανονισμού (ΕΚ) αριθ. 902/2002.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 902/2002, τα στοιχεία της υπηρεσίας ελέγχου κατά την έννοια του άρθρου 7 παράγραφος 2, του κανονισμού (ΕΚ) αριθ. 1148/2001 της Επιτροπής αντικαθίστανται από τα ακόλουθα στοιχεία: " CAFIA Τσεχική αρχή ελέγχου γεωργικών προϊόντων και τροφίμων (Státní zemedelská a potravinárská inspekce) Kvetná 15 CZ - 603 00 Brno τηλ.: (420-5) 43 54 02 03/02 49 φαξ: (420-5) 43 54 02 10 E-mail: fruveg@cafia.cz "
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Νοεμβρίου 2002.

Labels: 3
17
18